trecken en de proffijten die van dien selven verschijne zullen te
kersmese naestcomen zullen de vors jan en meester adriaen
half en half deylen En alse vanden costen die de vors
meest adriaen int vervolghen ome van zijne gebreken
voldaen te wordden seggh seeght geleden te hebben en
ter ande zijden vanden costen en lasten die de vors jan seeght
bij toedoene des vors meests adriaens geleden en gesustineert
te hebben dair af sullen de vors ptien hen submitteren te weten
elc van hen in twee huen vrienden die zij dair toe malcanden
mynlijc sullen noemen en die zullen hen in wederzijde
van ptien rechte en bescheide in desen informere en hue
uutsprake opde selve costen doen op dat zijs eens zijn tusschen
dit en onser liever vrouwen daghe lichtmesse naestcomen
En of zijs hen niet en conden vereenghen zo zullen
zij dbescheit van ptien bringhen voe den raide vander
stat van loven tome bijden selven raide dan dair af
een uutsprake van rechte gedaen te worden Geloeven
vast en gestentich te houden wes vande selve costen soe
bijden vors seggen oft raide vand stat naeden onderscheide
vors sal wordden uutgesproken oft getmijneert Item de
vors jan vand leck heeft vort geloeft den vors meeste
adriane inden name van sijnder vors huysvrouwen in
voldoeninghen van dien hondert rynscher guld erfliker
rinten die hij den selven meester adreane met sijnen vors
wijve nae doot henr van berghen natuerlijc sweer des vors
jans geloeft hadde tusschen dit en lichtmesse naestcomende
te comen met zijne wijve te wouwe en tot behoerliker
plaetsen en voir trecht daert behoert den vors meesten
adriane en zijnen wijve aldair te goeden en te vestighen
inde goede van moerbeke en van zantberghe soe wel
inde helicht die den selven janne en zijnen wijve dair af
nu toebehoert als vand ander helicht die bij doode vanden
vors henr van berghen aen he sal comen en versterven in
sulker voeghen dat de selve meest admaen en zijn wijf de